Ουμ Ισά μπιντ Μουσά αλ-Χαντί

Η Ουμ Ισά μπιντ Μουσά αλ-Χαντί (αραβ.: أم عيسى بنت موسى الهادي ) ήταν πριγκίπισσα τής δυναστείας των Αββασιδών, κόρη τού χαλίφη αλ-Χαντί, ανιψιά τού χαλίφη Χαρούν αλ-Ρασίντ και κύρια σύζυγος τού αλ-Μαμούν, του 7ου χαλίφη τού Χαλιφάτου των Αββασιδών.

Η Ουμ Ισά ήταν κόρη τού Αλ-Χαντί (βασ. 785–786) από μία από τις παλλακίδες του. Γεννήθηκε γύρω στο 783 ή 785. Πέρασε τα παιδικά της χρόνια στη Βαγδάτη. Ήταν μικρό παιδί, όταν απεβίωσε ο πατέρας της το 786. Τον πατέρα της διαδέχθηκε ο θείος της Χαρούν αλ-Ρασίντ. Ο θείος της φρόντισε αυτήν και τούς αδελφούς της, μετά το τέλος τού αλ-Χαντί.

Ο Αλ-Μαμούν νυμφεύτηκε την πρώτη του σύζυγο, την Ουμ Ισά, κόρη τού θείου του αλ-Χαντί, την οποία νυμφεύτηκε όταν αυτός ήταν 18 ετών. Απέκτησαν δύο γιους, τον Μουχαμάντ αλ-Ασγκάρ και τον Αμπντ Αλάχ.  Αυτός ο γάμος κανονίστηκε κατά τη διάρκεια τής βασιλείας τού Χαρούν αλ-Ρασίντ. Επίσης, οι δύο γιοι τού αλ-Χαντί, ο Ισμαήλ και ο Τζαφάρ, νυμφεύτηκαν τις κόρες τού Χαρούν-Ρασίντ: την Χαμντουνά και τη Φατιμά αντίστοιχα.  Έτσι, οι δύο κόρες τού Χαρούν ήταν επίσης εξαδέλφες και κουνιάδες τής Ουμ Ισά. Έζησε μία απομονωμένη ζωή στο χαρέμι τού χαλίφη: λίγα πράγματα είναι γνωστά γι' αυτήν.

Η Ουμ Ισά ήταν ένα ή δύο χρόνια μεγαλύτερη από τον σύζυγό της αλ-Μαμούν. Ο σύζυγός της γεννήθηκε την ίδια ημέρα, που απεβίωσε ο πατέρας της και ο θείος της ανέβηκε στο χαλιφάτο.

Ο θείος της, χαλίφης Χαρούν αλ-Ρασίντ, είχε ορίσει τούς δύο μεγαλύτερους γιους του, τον Αλ-Αμίν και τον αλ-Μαμούν, ως διαδόχους. Ήδη από το 792, ο Χαρούν έδωσε στον Μουχαμάντ τον όρκο πίστης (bay'ah) με το όνομα αλ-Αμίν («ο Αξιόπιστος»), ουσιαστικά χαρακτηρίζοντάς τον ως τον κύριο κληρονόμο του, ενώ ο Αμπντ Αλάχ ονομάστηκε δεύτερος κληρονόμος, με το όνομα αλ-Μαμούν («Ο Έμπιστος») αργότερα το 799.   Ο σύζυγός της αλ-Μαμούν έγινε χαλίφης μετά το τέλος τού εξαδέλφου και κουνιάδου της, αλ-Αμίν. Το 813, ο αλ-Αμίν αποκεφαλίστηκε, και ο αλ-Μαμούν έγινε ο αδιαμφισβήτητος χαλίφης. 

 Οικογένεια 
Η Ουμ Ισά ήταν συγγενής από τον πατέρα της με τον οίκο των Αββασιδών. Ήταν σύγχρονη με αρκετούς χαλίφες των Αββασιδών, πρίγκιπες και πριγκίπισσες.
Οχι. Αββασίδες Σχέση 1 Μουσά αλ-Χαντί Πατέρας 2 Χαρούν αλ-Ρασίντ Θείος και πεθερός 3 Αλ-Αμίν εξάδελφος και κουνιάδος 4 Αλ-Μαμούν Σύζυγος 5 Μουχαμάντ αλ-Ασγκάρ μεγαλύτερος γιος 6 Αμπνταλάχ ιμπν αλ-Μαμούν Δεύτερος γιος 7 Χαμντουνά μπιντ Χαρούν αλ-Ρασίντ κουνιάδα 8 Φατιμά μπιντ Χαρούν αλ-Ρασίντ κουνιάδα 9 Τζαφάρ ιμπν Μουσά αλ-Χαντί Αδελφός 10 Αλ-Αμπάς ιμπν Μουσά αλ-Χαντί Αδελφός 11 Αμπνταλά ιμπν Μουσά αλ-Χαντί Αδελφός 12 Ισάκ ιμπν Μουσά αλ-Χαντί Αδελφός 13 Ισμαήλ ιμπν Μουσά αλ-Χαντί Αδελφός 14 Σουλεϊμάν ιμπν Μουσά αλ-Χαντί Αδελφός 15 Μουσά ιμπν Μουσά αλ-Χαντί Αδελφός 16 Ουμ αλ-Αμπάς μπιντ Μούσα αλ-Χάντι Αδελφή

 Αναφορές 

 Πηγές 


 Ibn al-Sāʿī (2017). Consorts of the Caliphs: Women and the Court of Baghdad


Κατηγορία:Αββασίδες χαλίφηδες